Botanique. Melastomaceae novae. 139 
Folia opposita, decussata, distantia, sessilia, amplexicaulia et parum, praeprimis 
inferiora, decurrentia, linearia, apice obtusiuscula, utrinque dente uno alterove 
brevi obtuso, rarius pluribus, instructa, e quorum singulo, sicut ex apice 
folii, prodit pilus rigidus, elongatus, rubicundus, glandula parva capitatus. 
Dentes superiores plerumque majores et bene conspicui, inferiores saepius 
obsoleti.  Folia ceterum glaberrima, enervia, viridia, circiter 3 — 4 lin. 
longa, quadrantem lineae lata, superiora minora. Flores axillares, solitari, 
pedicello brevi suffulti, ebracteati, parvi, albi. Calyr tubulosus, decem- 
striatus, glaberrimus, tubo primum ovali, demum fructifero globoso, ore 
contracto, hmbo subpatente.  Pefala alba, venulis notata, duas lineas cir- 
citer longa, glabra, apice tantum pilo glandulifero terminata. Antherae 
flavae, cyathiformes, exacte ut in Cremanio.  Religua in Charactere naturali 
jam descripta. 
Habitat in arenosis humidis in Serra de Chapada Brasiliae, ubi mense Octobri 
florentem et fructificantem ZLangsdorffius noster lesit. 
Explicatio iconis. 
Plantula naturali magnitudine. 
1) Calyx. 2) Petalum. 3) Calyx verticaliter sectus, staminum insertionem 
monstrans. 4) Stamen a latere visum. 5) Idem a facie. 6) Pistillum. 7) Capsula 
aperta. 8) Valvula. 9) Semen. 10) Folium, in quo autem pili nimis grosse 
delineati. — Omnia lente plus minus aucta. 
